2.  ลักษณะการประกอบธุรกิจ

ประวัติความเป็นมาและพัฒนาการที่สำคัญ

1.  ประวัติความเป็นมา

บริษัท ราชธานีลิสซิ่ง จำกัด (มหาชน) ก่อตั้งเมื่อวันที่ 2 มิถุนายน 2531 ในนาม "บริษัท ราชธานี
ลิซซิ่ง จำกัด" ด้วยทุนจดทะเบียนเริ่มแรกจำนวน 6 ล้านบาท
โดยมีวัตถุประสงค์หลักเพื่อประกอบธุรกิจประเภทการให้บริการสินเชื่อเช่าซื้อรถยนต์มือสอง
โดยมีผู้เริ่มก่อตั้งบริษัทและบริหารงานร่วมกัน 2 กลุ่ม คือ กลุ่ม ”มิตรภาพส่งเสริมการลงทุน”
ซึ่งเป็นการรวมตัวของกลุ่มนักธุรกิจ และกลุ่ม “บัวหลวง”
ซึ่งมีประสบการณ์ในธุรกิจที่เกี่ยวข้องกับการจำหน่ายรถยนต์มือสองมาก่อน
โดยมีสัดส่วนการถือหุ้นในอัตรา 50 : 50 โดยมีคุณเจริญสุข กิจอิทธิ และคุณวิเชียร ชินประพินพร
เป็นตัวแทนผู้บริหารของกลุ่มแรก และคุณสุทัศน์ สถิตธรรมรัตน์ เป็นตัวแทนผู้บริหารของกลุ่มบัวหลวง
นับตั้งแต่เปิดดำเนินการมา
บริษัทได้มีการเพิ่มทุนจดทะเบียนมาเป็นลำดับโดยได้เพิ่มทุนจดทะเบียนเป็นจำนวน 36 ล้านบาท
ในปีเดียวกับที่บริษัทเปิดดำเนินการ ต่อมาในปี 2535 และปี 2538 บริษัทเพิ่มทุนจดทะเบียนเป็น 56
ล้านบาท และ 168 ล้านบาท ตามลำดับ

ในช่วงเริ่มต้นของการดำเนินกิจการ บริษัทมุ่งเน้นธุรกิจด้านการให้สินเชื่อเช่าซื้อรถยนต์มือสอง
ทั้งประเภทการให้สินเชื่อแก่ผู้ซื้อรถยนต์รายย่อยโดยผ่านผู้จำหน่ายรถยนต์มือสอง
และการให้สินเชื่อแก่ผู้จำหน่ายรถยนต์มือสองเพื่อใช้เป็นแหล่งเงินทุนในการจัดซื้อรถยนต์มาเพื่อจำหน่ายหรือที่เรียกว่าการให้สินเชื่อแบบ
Floor Plan ซึ่งการให้สินเชื่อทั้งสองประเภทของบริษัทในอดีตมีสัดส่วนใกล้เคียงกัน อย่างไรก็ตาม
บริษัทได้ยกเลิกการให้บริการสินเชื่อแบบ Floor Plan นับตั้งแต่ปี 2538 เป็นต้นมา
และมุ่งเน้นเฉพาะการให้สินเชื่อเช่าซื้อรถยนต์มือสองแก่ผู้ซื้อรถยนต์รายย่อย แต่ในปี 2547 และ
2548 บริษัทได้ให้สินเชื่อแบบ Floor Plan แก่ผู้จำหน่ายรถยนต์มือสองจำนวนทั้งสิ้น 2 ราย และ
4 ราย ตามลำดับ เพื่อใช้เป็นแหล่งเงินทุนในการจัดซื้อรถยนต์อีกครั้ง
โดยให้สินเชื่อแก่ผู้จำหน่ายรถยนต์มือสอง ในวงเงินไม่เกิน 7.00 ล้านบาทต่อราย
ระยะในการให้สินเชื่อ 3 – 6 เดือนต่อรายการ โดยมีสมุดคู่มือจดทะเบียนรถยนต์
และชุดโอนเป็นหลักประกัน อย่างไรก็ดี ในปี 2549
บริษัทได้ยกเลิกและไม่มีนโยบายในการปล่อยสินเชื่อแบบ Floor Plan
เนื่องจากการให้สินเชื่อดังกล่าวในปีที่ผ่านมานั้นเป็นกลไกของการรักษาส่วนแบ่งทางการตลาด
(market share) และขยายการตลาดมากกว่ามุ่งทำเพื่อเป็นธุรกิจ หรือมุ่งหวังรายได้ที่เกิดขึ้น

ปัจจุบันบริษัทมีส่วนงานฝ่ายวิเคราะห์สินเชื่อ
และฝ่ายการตลาดที่มีประสบการณ์ในการทำตลาดรถยนต์มือสอง จำนวน 85 คน
ซึ่งทำหน้าที่รับผิดชอบดูแลการหาลูกค้า
โดยจะมีการสร้างความสัมพันธ์ที่ดีกับผู้จัดจำหน่ายรถยนต์หลายราย
รวมทั้งจะหมุนเวียนประจำอยู่ตามสถานที่จำหน่ายของผู้จำหน่ายรถยนต์มือสองที่เป็นคู่ค้ากับบริษัท
ซึ่งผู้จำหน่ายรถยนต์ที่เป็นคู่ค้ากับบริษัทจะต้องได้รับอนุมัติตามขั้นตอนการพิจารณาและตรวจสอบผู้จำหน่ายรถยนต์ตามที่บริษัทกำหนด
และในปี 2543 บริษัทได้เข้าร่วมเป็นสมาชิกของสมาคมธุรกิจเช่าซื้อไทย
เพื่อรับทราบตลาดข้อมูลรถยนต์มือสองซึ่งเป็นประโยชน์ต่อการดำเนินธุรกิจของบริษัท

พัฒนาการที่สำคัญในช่วง 5 ปีที่ผ่านมา

ด้านการดำเนินธุรกิจ

+--------+-------------------------------------------------------------+
| 2545   | บริษัทได้แปรสภาพเป็นบริษัทมหาชน และเปลี่ยนชื่อบริษัทเป็น "บริษัท           |
|        | ราชธานีลิสซิ่ง จำกัด (มหาชน)" เมื่อเดือนสิงหาคม                      |
|        | และไ                                                        |
|        | ด้รับอนุญาตให้เป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อวันที่ |
|        | 19 ธันวาคม 2545                                              |
+--------+-------------------------------------------------------------+
| 2546   | บริษัทมีกา                                                     |
|        | รพัฒนาระบบสารสนเทศที่ดียิ่งขึ้นทำให้ลูกค้าสามารถติดต่อกับบริษัทผ่านทางเว็บไซต์ |
|        | โดยลูกค้าสามารถรับทราบข้อมูลที่สำคัญเบื้องต้น ตลอดจนข่าวสารต่างๆ         |
|        | เช่นราคากลางของรถยนต์มือสอง บริษัทให้บริการรับชำระค่างวด             |
|        | และรับชำระค่าบริการต่างๆ ด้วยระบบ Bar Code                       |
|        | รวมถึงสามารถชำระผ่านระบบ ATM                                  |
|        | เพื่อเป็นทางเลือกในการชำระที่สะดวกมากขึ้น                           |
+--------+-------------------------------------------------------------+
| 2547   | ในเดือนมกราคมบริษัทได้สมัครเป็นสมาชิกกับ บริษัท ข้อมูลเครดิตไทย จำกัด     |
|        | (Credit Bureau)                                             |
|        | เพื่อได้รับทราบข้อมูลลูกค้าและนำมาใช้ประกอบการพิจารณาการให้สินเชื่อ       |
|        | แล                                                          |
|        | ะเพื่อสกัดกั้นผู้เช่าซื้อที่ไม่มีความสามารถในการชำระหนี้มาขอกู้สินเชื่อของบริษัทได้ |
+--------+-------------------------------------------------------------+
| 2549   | เมื่อวันที่ 22 มีนาคมบริษัทได้เปิดสาขาในรูปของศูนย์บริการเช่าซื้อจำนวน 1     |
|        | สาขา ที่บริเวณวงแหวนกาญจนาภิเษก กรุงเทพฯ                         |
| มีนาคม  | เพื่อรองรับลูกค้ารายย่อยซึ่งมีความต้องการสินเชื่อ                        |
|        | และต้องการรีไฟแนนซ์สินเชื่อเช่าซื้อรถยนต์                             |
|        | อย่างไรก็ตามบริษัทได้ปิดการขยายสาขาดังกล่าวแล้ว                      |
|        | โดทำการขยายสาขาไปยังต่างจังหวัดเพื่อรองรับการขยายสินเชื่อไปยังภูมิภาค    |
+--------+-------------------------------------------------------------+
| สิงหาคม | หลังจากธนาคารนครหลวงไทยจำกัด (มหาชน)                          |
|        | ได้เข้ามาถือหุ้นกับบริษัทในสัดส่วนร้อยละ 39.76                         |
|        | ของทุนจดทะเบียนที่เรียกชำระแล้วนั้น ได้แต่งตั้งตัวแทน ธ.                 |
|        | นครหลวงไทยเข้าเป็นกรรมการในบริษัท                               |
|        | ตามสัดส่วนภายหลังการได้มาซึ่งหลักทรัพย์ดังกล่าว จำนวน 4 ท่าน            |
+--------+-------------------------------------------------------------+
| 2550   | พัฒนาซอพแวร์และสารสนเทศ เพื่อรองรับการขยายสินเชื่อสู่ภูมิภาคทั่วประเทศ    |
+--------+-------------------------------------------------------------+
| 2551   | บริษัทได้เปิดกิจการไปตามต่างจังหวัด 5 สาขา ได้แก่ จังหวัดขอนแก่น         |
|        | นครราชสีมา พิษณุโลก ระยอง ราชบุรี                                |
+--------+-------------------------------------------------------------+

ด้านเงินทุน

+--------+-------------------------------------------------------------+
| ปี 2545 | บริษัทได้จัดหาเงินทุนเพิ่มเติมเพื่อการขยายธุรกิจ โดยการเพิ่มทุนจดทะเบียนจาก  |
|        | 168 ล้านบาท เป็น 208 ล้านบาท                                   |
|        | ด้วยการออกและเสนอขายหุ้นสามัญเพิ่มทุนจำนวน 40 ล้านบาท               |
|        | ให้แก่กลุ่มผู้ถือหุ้นเดิมของบริษัท และตามมติที่ประชุมวิสามัญผู้ถือหุ้นครั้งที่ 3/2545  |
|        | เมื่อวันที่ 28 กรกฎาคม 2545                                      |
|        | ที่ประชุมมีมติให้บริษัทแปรสภาพจากบริษัทจำกัดเป็นบริษัทมหาชนจำกัด           |
|        | พร้อมกับการเปลี่ยนชื่อบริษัทเป็น "บริษัท ราชธานีลิสซิ่ง จำกัด (มหาชน)"      |
|        | และมีมติให้เพิ่มทุนจดทะเบียนของบริษัทจาก 208 ล้านบาท                  |
|        | เป็นทุนจดทะเบียนใหม่จำนวน 300 ล้านบาท โดยการออกหุ้นสามัญใหม่ จำนวน   |
|        | 18,400,000 หุ้น มูลค่าที่ตราไว้หุ้นละ 5 บาท จัดสรรให้ประชาชนทั่วไปจำนวน  |
|        | 16,800,000 หุ้น ในราคาหุ้นละ 8 บาท                              |
|        | และจัดสรรให้กับพนักงานของบริษัทจำนวน 1,600,000 หุ้น ในราคาหุ้นละ 6.40 |
|        | บาท                                                         |
+--------+-------------------------------------------------------------+
| ปี 2546 | บริษัทมีการออกหุ้นกู้เสนอขายในกรณีทั่วไปแก่ผู้ลงทุนสถาบัน เมื่อวันที่ 20 สิงหาคม |
|        | 2546 ที่มีชื่อว่า “หุ้นกู้มีประกันชนิดทยอยชำระเงินต้นของ บริษัท ราชธานีลิสซิ่ง   |
|        | จำกัด (มหาชน) ครั้งที่ 2/2546 ครบกำหนดไถ่ถอนปี 2550”               |
|        | มูลค่าเสนอขายทั้งหมดจำนวน 1,000,000,000 บาท มูลค่าที่ตราไว้1,000.00  |
|        | บาทต่อหน่วย อัตราดอกเบี้ยร้อยละ 3.20 ต่อปี และมีอายุ 4 ปี              |
+--------+-------------------------------------------------------------+
|        | บริษัทได้เสนอขายใบสำคัญแสดงสิทธิที่จะซื้อหุ้นสามัญครั้งที่ 1 จำนวน 200       |
|        | ล้านหน่วยให้แก่ผู้ถือหุ้นเดิมที่มีรายชื่อปรากฏอยู่ในสมุดทะเบียนผู้ถือหุ้น เมื่อวันที่ 10 |
|        | กรกฎาคม 2546 ในอัตราส่วนหุ้นสามัญ 3 หุ้นต่อใบสำคัญแสดงสิทธิทั้ง 3 ชุด     |
|        | จำนวน 2 หน่วย โดยแบ่งออกเป็นใบสำคัญแสดงสิทธิ ชุดที่ 1 จำนวน 1 หน่วย   |
|        | ใบสำคัญแสดงสิทธิ ชุดที่ 2 จำนวน 0.6 หน่วย และใบสำคัญแสดงสิทธิ ชุดที่ 3   |
|        | จำนวน 0.4 หน่วยประเภทเรียกใช้สิทธิได้ก่อนกำหนด ราคาเสนอขายหน่วยละ 0 |
|        | บาท มีอายุใบสำคัญแสดงสิทธิ 5 ปี อัตราการใช้สิทธิ 1 หน่วยต่อ 1 หุ้นสามัญใหม่ |
|        | ราคาการใช้สิทธิ 1.00 บาทต่อหุ้น ทำให้บริษัทเพิ่มทุนจดทะเบียนจาก 300      |
|        | ล้านบาท เป็น 500 ล้านบาท                                       |
+--------+-------------------------------------------------------------+
| ปี 2548 | ณ วันที่ 12 เมษายน 2548                                        |
|        | บริษัทมีการเปลี่ยนแปลงโครงสร้างผู้ถือหุ้นรายใหญ่ครั้งใหญ่                  |
| เมษายน | โดยได้มีกลุ่มผู้ถือหุ้นใหญ่รายใหม่คือ กลุ่มพงษ์จตุรา                        |
|        | เข้าถือหุ้นบริษัทในสัดส่วนร้อยละ 20.61 ของทุนจดทะเบียนชำระแล้วซึ่งเท่ากับ   |
|        | 401,098,495 บาท อย่างไรก็ดี                                    |
|        | ไ                                                           |
|        | ม่มีการเปลี่ยนแปลงทีมผู้บริหารและไม่มีผลกระทบใดๆต่อการดำเนินธุรกิจของบริษัท |
+--------+-------------------------------------------------------------+
| เม.ย   | ณ สิ้นสุดวันที่ 31 ธันวาคม พ.ศ. 2548 บริษัทมีหุ้นทุนซื้อคืน จำนวน 1,300,000 |
| .-พ.ค. | หุ้น เป็นราคาทั้งสิ้น 1.84 ล้านบาท ซึ่งเกิดจากการซื้อหุ้นคืนในช่วงวันที่ 26     |
|        | เมษายน พ.ศ. 2548 ถึงวันที่ 3 พฤษภาคม พ.ศ. 2548                  |
|        | โดยบริษัทมีวัตถุประสงค์ของการซื้อหุ้นทุนซื้อคืนเพื่อช่วยบริหารทางการเงิน       |
|        | และมีนโยบายให้มีระยะเวลาถือครองมากกว่า 6 เดือน แต่ไม่เกิน 3 ปี        |
|        | ในระหว่างปีปัจจุบัน                                              |
|        | บริษัทจึงได้กันกำไรสะสมไว้เป็นสำรองเท่ากับจำนวนเงินที่ได้จ่ายซื้อหุ้นทุนซื้อคืน   |
|        | ทั้งน                                                         |
|        | ี้เพื่อให้การถือครองหุ้นทุนซื้อคืนของบริษัทเพื่อการบริหารการเงินเป็นไปตามมาตรา |
|        | 66/1 (2) ของพระราชบัญญัติบริษัทมหาชนจำกัด พ.ศ. 2535               |
+--------+-------------------------------------------------------------+
| ตุลาคม  | ตามมติที่ประชุมวิสามัญผู้ถือหุ้น ครั้งที่ 1/2548 ซึ่งประชุมเมื่อวันเสาร์ที่ 15      |
|        | ตุลาคม 2548                                                  |
|        | ได้อนุมัติการเพิ่มทุนจดทะเบียนของบริษัทฯจากทุนจดทะเบียนเดิมจำนวน         |
|        | 500,000,000 บาท เป็นทุนจดทะเบียนจำนวน 986,000,000 บาท          |
|        | โดยการออกหุ้นสามัญใหม่เพิ่มขึ้นจำนวน 486,000,000 หุ้น มูลค่าที่ตราไว้หุ้นละ  |
|        | 1.00 บาท เพื่อจัดสรรให้กับ 1)                                    |
|        | ผู้ถือหุ้นเดิมที่มีรายชื่อปรากฏอยู่ในสมุดทะเบียนผู้ถือหุ้นจำนวน 125,000,000 หุ้น  |
|        | ตามสัดส่วนการถือหุ้นที่จองซื้อหุ้นสามัญใหม่                              |
|        | และผู้ถือหุ้นสามัญที่จองซื้อหุ้นสามัญเพิ่มทุนในคราวนี้จะ                      |
|        | ได้รับใบสำคัญแสดงสิทธิที่จะซื้อหุ้นสามัญเพิ่มทุนหลังจากที่ได้รับอนุญาตจากสำนักงาน |
|        | กลต. ในอัตราส่วน 1:1 และ 2) จัดสรร ให้แก่บุคคลในวงจำกัด            |
|        | หรือนักลงทุนประเภทสถาบัน จำนวน 150,000,000 หุ้น                   |
|        | โดยจะ                                                       |
|        | ได้รับใบสำคัญแสดงสิทธิที่จะซื้อหุ้นสามัญเพิ่มทุนหลังจากที่ได้รับอนุญาตจากสำนักงาน |
|        | กลต. จำนวน 75,000,000 หน่วย นอกจากนี้                          |
|        | บริษัทจะจัดสรรหุ้นสามัญเพิ่มทุนจำนวน 11,000,000                      |
|        | หุ้นเพื่อรองรับการปร                                             |
|        | ับสิทธิตามใบสำคัญแสดงสิทธิที่ให้แก่ผู้ถือใบสำคัญแสดงสิทธิที่จะซื้อหุ้นสามัญของบริษัท |
|        | ครั้งที่ 1 ชุดที่ 2 และชุดที่ 3                                       |
+--------+-------------------------------------------------------------+
| ปี 2549 | เมื่อวันที่ 25 มกราคม                                            |
|        | คณะกรรมการบริษัทได้มีมติจัดสรรหุ้นสามัญเพิ่มทุนของบริษัทจำนวน 150,000,000 |
| มกราคม | หุ้น พร้อมใบสำคัญแสดงสิทธิที่จะซื้อหุ้นสามัญเพิ่มทุนของบริษัทจำนวน 75,000,000 |
|        | หน่วย เพื่อเสนอขายให้แก่ ธนาคารนครหลวงไทย จำกัด (มหาชน)           |
| ก      | (“ธ.นครหลวงไทย”)                                            |
| ุมภาพันธ์ |                                                             |
|        | เมื่อวันที่ 27 กุมภาพันธ์                                           |
| เมษายน | บริษัทได้ลงนามในบันทึกข้อตกลงซื้อขายหุ้นระหว่างบริษัทในฐานะผู้จะขาย และ    |
|        | ธ.นครหลวงไทยในฐานะกลุ่มผู้จะซื้อหุ้นสามัญเพิ่มทุนของบริษัทจำนวน           |
|        | 150,000,000 หุ้น ในราคา 1.15 บาท ต่อหนึ่งหุ้น โดยมีมูลค่ารวมทั้งสิ้น      |
|        | 172,500,000 บาทและใบสำคัญแสดงสิทธิที่จะซื้อหุ้นสามัญ จำนวน            |
|        | 75,000,000หน่วย ไม่คิดมูลค่า ทั้งนี้                                 |
|        | การซื้อข                                                      |
|        | ายขึ้นอยู่กับการได้รับอนุญาตจากธนาคารแห่งประเทศไทยหรือหน่วยงานที่เกี่ยวข้อง |
|        | และผลการตรวจสอบทรัพย์สินของบริษัทโดย ธ.นครหลวงไทย                |
|        |                                                             |
|        | เมื่อวันที่ 3 เมษายน บริษัทได้ขายหุ้นสามัญที่ซื้อคืนในโครงการจำนวน          |
|        | 1,300,000 หุ้น ในตลาดหลักทรัพย์แห่งประเทศไทย                      |
|        | โดยบริษัทได้ใช้หลักเกณฑ์การจำหน่ายหุ้นตามราคาตลาด ซึ่งไม่ต่ำกว่า 85%      |
|        | ของราคาปิดเฉลี่ย 5 วันทำการซื้อขายล่าสุด                            |
+--------+-------------------------------------------------------------+
| สิงหาคม | ตามมติที่ประชุมวิสามัญผู้ถือหุ้นครั้งที่ 1/2549 เมื่อวันที่ 11 สิงหาคม 2549      |
|        | บริษัทยังคงมติเดิมของที่ประชุมวิสามัญผู้ถือหุ้นครั้งที่ 1/2548 เมื่อวันที่ 15 ตุลาคม |
|        | 2548 คือ การเพิ่มทุนจดทะเบียนของบริษัทจาก 500,000,000 บาท เป็น      |
|        | 986,000,000 บาท หรือเพิ่มทุนจดทะเบียนจำนวน 486,000,000 บาท       |
|        | โดยเป็นหุ้นสามัญจำนวน 486,000,000 หุ้น มูลค่าที่ตราไว้หุ้นละ 1 บาท       |
|        | และได้มีมติให้แก้ไขรายละเอียดการจัดสรรหุ้นสามัญเพิ่มทุนดังต่อไปนี้แทน        |
|        |                                                             |
|        |   (1) จัดสรรหุ้นสามัญเพิ่มทุนจำนวน 265,000,000 หุ้น ให้แก่ ธ.          |
|        |   นครหลวงไทย                                                |
|        |                                                             |
|        |   (2) จัดสรรหุ้นสามัญเพิ่มทุนจำนวน 132,500,000 หุ้น                  |
|        |   เพื่อรองรับการใช้สิทธิตามใบสำคัญแสดงสิทธิที่จะเสนอขายให้แก่ ธ.         |
|        |   นครหลวงไทยที่จองซื้อหุ้นสามัญใหม่ตามข้อ 1                          |
|        |                                                             |
|        |   (3) จัดสรรหุ้นสามัญเพิ่มทุนจำนวน 80,500,000 หุ้น                   |
|        |   เ                                                         |
|        | พื่อรองรับการใช้สิทธิตามใบสำคัญแสดงสิทธิที่ให้แก่ผู้ถือหุ้นเดิมตามสัดส่วนการถือหุ้น |
|        |   (Rights Issue)                                            |
|        |                                                             |
|        |   (4) จัดสรรหุ้นสามัญเพิ่มทุนจำนวน 8,000,000 หุ้น                    |
|        |   เพื่อรองรับการปรับสิทธิต                                        |
|        | ามใบสำคัญแสดงสิทธิที่ให้แก่ผู้ถือใบสำคัญแสดงสิทธิที่จะซื้อหุ้นสามัญของบริษัทฯครั้งที่ |
|        |   1 ชุดที่ 2 และชุดที่ 3                                          |
+--------+-------------------------------------------------------------+
| กันยายน | เมื่อวันที่ 5 กันยายน 2549                                        |
|        | ธ.นครหลวงไทยได้มีการชำระค่าหุ้นเพิ่มทุนเป็นจำนวนทั้งสิ้น 304,750,000.00  |
|        | บาท สำหรับการซื้อหุ้นเพิ่มทุนของบริษัท จำนวน 265,000,000 หุ้น           |
|        | ในราคาหุ้นละ 1.15 บาท ส่งผลทำให้ ธ.นครหลวงไทย เป็นผู้ถือหุ้นของบริษัท   |
|        | และทำให้ทุน                                                   |
|        | จดทะเบียนชำระแล้วของบริษัทที่ได้รับการจดที่กระทรวงพาณิชย์เป็นที่เรียบร้อยแล้ว |
|        | เท่ากับ 666,524,480 บาท (มูลค่าที่ตราไว้หุ้นละ 1 บาท)                |
|        | จากเดิมทุนจดทะเบียนชำระแล้วเท่ากับ 401,524,480.00 บาท             |
+--------+-------------------------------------------------------------+

ภาพรวมการประกอบธุรกิจของบริษัท

บริษัท ราชธานีลิสซิ่ง จำกัด (มหาชน)
ประกอบธุรกิจประเภทการให้บริการสินเชื่อเช่าซื้อเฉพาะรถยนต์มือสอง
ประเภทรถยนต์นั่งส่วนบุคคลและรถยนต์เพื่อการพาณิชย์ โดยมีสัดส่วนประมาณร้อยละ 49.54 และ
50.46 ตามลำดับ ส่วนรายได้รวมปี 2551 ซึ่งอยู่ที่ 445.31 ล้านบาท
โดยรถยนต์ที่บริษัทให้สินเชื่อนั้นส่วนใหญ่จะเป็นรถญี่ปุ่นที่มีราคาไม่สูงมากนักหรือเฉลี่ยประมาณคันละ
350,000 - 450,000 บาท รวมทั้งเป็นรถยนต์ที่มีสภาพคล่องในการซื้อขาย ได้แก่ โตโยต้า
ฮอนด้า มิตซูบิชิ และนิสสัน เป็นต้น

นอกจากการให้บริการด้านสินเชื่อเช่าซื้อแล้ว
บริษัทยังมีการให้บริการหลังการขายโดยการให้บริการรับต่อทะเบียนรถยนต์ กรมธรรม์ประกันภัย
พ.ร.บ. คุ้มครองผู้ประสบภัยทางรถยนต์ การรีไฟแนนซ์สินเชื่อเช่าซื้อรถยนต์
และการบริการทางด้านภาษี ซึ่งเป็นการอำนวยความสะดวกให้แก่ลูกค้า
อีกทั้งยังเป็นการเสริมรายได้ให้กับบริษัทอีกทางหนึ่ง
ตลอดจนเป็นการคุ้มครองป้องกันความเสี่ยงที่อาจจะเกิดขึ้นกับทรัพย์สินซึ่งเป็นหลักประกันในการให้สินเชื่อของบริษัทได้

โครงสร้างรายได้ของบริษัท

โครงสร้างรายได้ของบริษัทตามงบการเงินสิ้นสุด ณ วันที่ 31 ธันวาคม 2549, 2550 และ ปี
2551

  --------------------------- -------- -------- -------- -------- -------- --------
  รายได้                       2549              2550              ปี 2551   

                              ล้านบาท   %        ล้านบาท   %        ล้านบาท   %

  1. รายได้จากสัญญาเช่าซื้อ                                                     

  - รถยนต์นั่งส่วนบุคคล            97.83    41.84    108.48   36.70    185.37   41.63

  - รถยนต์เพื่อการพาณิชย์          88.55    37.87    128.36   43.42    182.11   40.89

  รวมรายได้จากสัญญาเช่าซื้อ        186.38   79.71    236.84   80.12    367.48   82.52

  2. รายได้จากสัญญาเช่าการเงิน    0.00     0.00     0.00     0.00     0.22     0.05

  3. รายได้อื่น                                                               

  - รายได้ค่าธรรมเนียมและค่าบริการ 12.60    5.39     21.04    7.12     19.58    4.40

  - รายได้ค่าปรับจากการผิดนัดชำระ  19.55    8.36     20.32    6.87     27.22    6.11

  - หนี้สูญได้รับคืน                0.77     0.33     2.34     0.79     3.04     0.68

  - รายได้ค่านายหน้าเบี้ยประกัน     4.04     1.73     8.60     2.91     20.44    4.59

  - รายได้อื่น*                  10.47    4.48     6.45     2.18     7.33     1.65

  รวมรายได้อื่น                  47.43    20.29    58.75    19.88    77.61    17.43

  รวมรายได้                    233.81   100.00   295.59   100.00   445.31   100.00
  --------------------------- -------- -------- -------- -------- -------- --------

หมายเหตุ: (*) รายได้อื่นส่วนใหญ่เป็นรายได้ที่มาจากการฟ้องร้องเรียกค่าเสียหายจากลูกหนี้
รายได้เบ็ดเตล็ด รายได้ดอกเบี้ยเงินฝากธนาคาร และเงินปันผลรับ

เป้าหมายของบริษัทและแนวทางการดำเนินธุรกิจในช่วง 5 ปีข้างหน้า

1.  ยังคงมุ่งเน้นการทำ สินเชื่อรถมือสองครอบคลุมพื้นที่ทั้งกรุงเทพฯและปริมณฑล
    แก่รายย่อยสำหรับวงเงินสินเชื่อในอัตราเฉลี่ยต่อรายประมาณ 400,000-500,000 บาท

2.  การขยายสินเชื่อเช่าซื้อครอบคลุมรถยนต์ทุกชนิด รวมถึงรถแท็กซี่ รถหัวลาก รถบรรทุกสิบล้อ
    และรถเพื่อการประกอบอาชีพต่างๆ
    โดยเฉพาะอย่างยิ่งรถมือสองเพื่อการพาณิชย์ประเภทรถปิคอัพ และรถบรรทุกสิบล้อ
    โดยที่บริษัทมีเป้าหมายขยาย เป็นร้อยละ 50
    ของมูลค่าพอร์ตสินเชื่อเช่าซื้อรถยนต์มือสองคงค้างทั้งหมด ภายในปี 2549 และเป็นร้อยละ 60
    ในช่วง 3 ถึง 5 ปีข้างหน้า

3.  วางแผนและศึกษาความเป็นไปได้ที่จะขยายสินเชื่อออกสู่ภูมิภาค
    โดยการเปิดสาขาในลักษณะของศูนย์เช่าซื้อหรือออฟฟิศขนาดเล็กในภูมิภาค
    โดยใช้สาขาธนาคารนครหลวงไทยที่มีอยู่แล้วเป็นหลัก

4.  พัฒนาออกผลิตภัณฑ์ร่วมกับธนาคาร นครหลวงไทย จำกัด (มหาชน)
    และบริษัทฯในเครือเพื่อขยายฐานลูกค้าไปสู่ภูมิภาคและครอบคลุมทั่วประเทศ

5.  การรักษาต้นทุนในการทำธุรกิจให้อยู่ในกรอบที่สามารถแข่งขันและทำกำไรได้

6.  การพยายามรักษาฐานลูกค้าเก่าๆและการปล่อยสินเชื่อให้มีคุณภาพน่าจะเป็นตัวเลือกอันดับแรกๆมากกว่าการรุกสินเชื่อและขยายสินเชื่อให้มีการเติบโตมากๆอันเนื่องมาจาก
    ต้นทุนดอกเบี้ยที่กำลังอยู่ในขาขึ้นและการแข่งขันที่คาดว่า
    รถยนต์มือสองจะมีผู้ประกอบการในระดับสถาบันการเงินขนาดใหญ่ลงมาแข่งขันมากขึ้น

7.  ปัญหาหลักที่เกิดขึ้นในการขยายสินเชื่อคือ การซื้อตัวและแย่งตัวบุคลากรสินเชื่อกันมากขึ้น
    ทำให้บริษัทต้องมุ่งพัฒนาและฝึกบุคลากรสินเชื่อขึ้นมาใหม่เพื่อทำตลาดและรักษาบุคลากรของบริษัทเอาไว้